تورکیه‌نین آوروپا بیرلیگی ناظیری و باش موذاکیره جی عمر چلیک آلمانیانین آنتی-تورک موقعیی‌نین دئموکراتیک دیرلری بیرباشا تهدید ائدن آشیری ساغ جریان‌لارین یوکسلمه‌سینه سبب اولاجاغینی سؤیله‌دی.
عدالت ناظیری بکیر بوزداغ و ایقتیصادیات ناظیری نیهات زیبکچی‌نین اؤلکه‌دکی تورک وطنداش‌لاری ایله کئچیره‌جک‌لری گؤروش‌لری لغو ائدن آلمانیایا قارشی اعتراضلار داوام ائدیر.
ایزمیرده مسئله ایله باغلی آچیقلاما وئرن تورکیه‌نین آوروپا بیرلیگی ناظیری و باش موذاکیره جی عمر چلیک: "چوخ اوزون زامان‌دیر آوروپا اؤلکه‌سیی اولان تورکیه‌دن بو مئساژی گؤندریریک: "اؤز دیرلرینیزی تهدید ائدیرسینیز. بو، اورتاق ریفاهیمیز اوچون سون درجه تهلوکه‌لی بیر یاناشما‌دیر. بو سهو یول‌دان دؤنمه‌نیزی آرزو ائدیریک " دئیه دانیشدی.
چلیک آلمانیانین "دیوار هؤردوگونو" بیل‌دیره‌رک، بو دیوارین آلمانیانین اؤزونه ضرر وئرجگینی قئید ائتدی.
عمر چلیک: "اؤزلری بونونلا اوزلشمه‌لری‌دیرلر. تمل دیرلری خاطیرلادیریق، بو ائتدیگینیز دئموکراتیک حقوقلا ضددیر، دئموکراتیک حقوقون قارشی‌سی‌نین آلینماسی‌دیر. سربست توپلاشما حقوقو، سؤز آزادلیغی حقوقو بونلار تمل حقوق‌لاردیر و بون‌لارین قارشی‌سینی آلیرسینیز" دئدی.
ناظر تورکیه جمهوریتی ناظیرلری‌نین آلمانیادا یاشایان تورک وطنداش‌لاری ایله گؤروشونون قارشی‌سینی آلان آلمانیانین اصلینده، تورکیه‌نین ایچ سیاستینه یؤنلمیش بیر کامپانیا آپاردیغینی دا قئید ائتدی.
